Takealot bly oop, maar net vir kos en toiletware | Netwerk24
Deur Petrus Malherbe 26 Maart 2020 14:29
Pakkies word reggemaak vir versending in Takelalot se pakhuis in Kempton Park.
Dit sluit in enige kosprodukte, insluitend koeldrank, dierekos, skoonmaakmiddels, toiletpapier, sanitêre doekies en tampons, kondome, handreiniger, seep en ander chemikalieë.
Takealot verkoop verskeie soorte droëkos-produkte, koffies, tee, langlewemelk, sowel as handwasmiddel, in grootmaat.
Hierdie artikels sal steeds tydens die staat van inperking bestel en afgelewer kan word.
Maar kopers sal verbied word om enige ander nienoodsaaklike artikels in hierdie tyd aan te skaf.
Takealot laat tans geen nuwe bestellings toe nie alvorens hy sy webwerf aanpas sodat kopers net noodsaaklike artikels en niks anders nie kan bestel.
Die e-handelaar het nog geen aanduiding gegee of hy nienoodsaaklike artikels, wat voor die staat van inperking bestel is, steeds sal aflewer nie.
Woolworths het by navraag gesê mense sal steeds klere en ander nienoodsaaklike artikels op sy webwerf kan bestel tydens die staat van inperking, maar dat hierdie artikels eers ná die 21 dae afgelewer sal word.
Meer oor: Woolworths | Takealot | Covid-19 | Tegnologie | Staat Van Inperking | Koronavirus | E-Handelaar
Suid-Afrikaners lek hul lippe af vir Mr D Food